
Sueigos pirmininkas – Žilvinas Majus.

Sueigos sekretorė – Asta Toliušė.

Dalyvauja: Jolita Krompcholcienė – Beržos seniūnaitijos seniūnaitė, Palmyra Gylienė – bendruomenės „Tauragės Jovarai“ pirmininkė, Kęstutis Paulikas – Aerodromo seniūnaitijos seniūnaitis, Juozas Vitkus – Jovarų seniūnaitijos seniūnaitis, Aloyzas Turauskis – bendruomenės  ,,Tauragės aušra“ pirmininkas, Eglė Arlauskienė  – Žalgirių bendruomenės pirmininkas, Gintaras Nėjus – Naujakurių bendruomenės pirmininkas, Rolanas Budrikas – Tarailių seniūnaitijos seniūnaitis, Ieva Macijauskienė – Žalgirių seniūnaitijos seniūnaitė.
Svečio teisėmis:

Dovydas Kaminskas – Tauragės rajono meras, Aivaras Preikšaitis, Birutė Stankienė, Giedrė Stulginskienė. 
DARBOTVARKĖ:

1. Dėl 2026 metų Tauragės miesto seniūnijos bendruomenių iniciatyvų įgyvendinimo.  

2. Kiti klausimai.

 1. SVARSTYTA. Miesto seniūnijos seniūnas Žilvinas Majus susirinkusiems seniūnaičiams, bendruomenių pirmininkams ir Tauragės rajono merui pristatė seniūnijos 2026 metais atliktus darbus bei įgyvendintas iniciatyvas. Seniūnas pažymėjo, kad visos bendruomenių iniciatyvos buvo įgyvendintos sėkmingai bei pasiekti numatyti tikslai. Iniciatyvų dėka įsigytas sportinis inventorius, išplėsta smulkioji infrastuktūra, sutvarkytos poilsio bei laisvalaikio erdvės, taip pat atlikti aplinkos gerinimo darbai. 
NUTARTA. Pasiūlymų ir pastabų negauta, todėl bendru išplėstinės seniūnaičių sueigos sprendimu nutarta pritarti 2026 m. Tauragės miesto seniūnijos bendruomenių  iniciatyvų įgyvendinimo ataskaitai. 
2. SVARSTYTA. Tauragės rajono meras, bendruomenių pirmininkai bei seniūnaičiai diskutavo apie bendro pobūdžio problemas ir lūkesčius bendruomenėse, bendrai sutarta, kad būtina ypatingai atkreipti dėmesį į jau sukurtos esamos infrastruktūros priežiūrą. Sueigos dalyviai aptarė einamuosius remonto darbus, kurie prisidėtų ir prie bendro miesto įvaizdžio pagerinimo. Seniūnas atkreipė dėmesį į didesnį bendruomenių narių sutelktumą ir pasiūlė dar labiau skatinti bendruomenių narių žmogiškąjį prisidėjimą atliekant suplanuotus darbus. Sueigos metu taip pat buvo diskutuota apie Tauragės rajono savivaldybės susisiekimo infrastruktūros objektų paprastojo remonto, kapitalinio remonto, rekonstravimo ir statybos darbų prioritetinių objektų sudarymo sąrašus. 
NUTARTA. Bendru sutarimu nutarta dar aktyviau bendradarbiauti prižiūrint viešąsias erdves bendruomenių teritorijose.

